અને જો કોઈ બીજાએ તમારો ફુગ્ગો ફોડી નાંખ્યો હોય તો શું? તો જાવ, બીજો ફુલાવી લો. સરળ વાત છે. બીજા ઉપર ગુસ્સે થઇને બરાડા પાડવાનો કે કોઈ બીજા માટે રોષ ભરી રાખવાનો કોઈ જ અર્થ નથી. અરે જો તેઓ ઈચ્છે તો પણ હવે તમારો ફુગ્ગો પાછો સરખો કરી શકે તેમ તો હોતું જ નથી, એ હતો તેવો ને તેવો પાછો થઇ જ ન શકે. તમારે તમારી જાતને પણ તણાવગ્રસ્ત કે નારાજ થઇ જઈને બેસી રહેવાની સજા નથી કરવાની. ફૂટી ગયેલા ફુગ્ગા માટે આપણે પણ ફૂટી જવાની જરૂર નથી. ઉલટાનું ધમાકાની મજા લો. એક ડગલું બહાર ભરીને દુનિયાને જુઓ. પસંદ કરવા માટે બીજા અસંખ્ય ફુગ્ગાઓ છે.